Sileesia vojevoodkond

Sileesia vojevoodkond on Poola haldusüksus (vojevoodkond). See loodi 1. jaanuaril 1999 endistest Katowice, Częstochowa ja Bielsko-Biała vojevoodkondadest.

Haldusjaotus
Sileesia vojevoodkond on Poola kõige tihedama asustusega ning kõige linnastunum vojevoodkond. Vojevoodkonnas on 19 maakonnaõigustega linna. 

 Bielsko-Biała
 Bytom
 Chorzów
 Częstochowa
 Dąbrowa Górnicza
 Gliwice
 Jastrzębie-Zdrój
 Jaworzno
 Katowice
 Mysłowice
 Piekary Śląskie
 Ruda Śląska
 Rybnik
 Siemianowice Śląskie
 Sosnowiec
 Świętochłowice
 Tychy
 Zabrze
 Żory

Samuti on seal 17 maakonda.

  Maakond  Keskus 1.  Będzini maakond (powiat będziński)  Będzin 2.  Bielsko-Biała maakond (powiat bielski)  Bielsko-Biała 3.  Bieruń-Lędziny maakond (powiat bieruńsko-lędziński) (endine Tychy maakond) Bieruń 4.  Cieszyni maakond (powiat cieszyński)  Cieszyn 5.  Częstochowa maakond (powiat częstochowski)  Częstochowa 6.  Gliwice maakond (powiat gliwicki)  Gliwice 7.  Kłobucki maakond (powiat kłobucki)  Kłobuck 8.  Lublinieci maakond (powiat lubliniecki)  Lubliniec 9.  Mikołówi maakond (powiat mikołowski)  Mikołów 10.  Myszkówi maakond (powiat myszkowski)  Myszków 11.  Pszczyna maakond (powiat pszczyński)  Pszczyna 12.  Racibórzi maakond (powiat raciborski)  Racibórz 13.  Rybniki maakond (powiat rybnicki)  Rybnik 14.  Tarnowskie Góry maakond (powiat tarnogórski)  Tarnowskie Góry 15.  Wodzisław Śląski maakond (powiat wodzisławski)  Wodzisław Śląski 16.  Zawiercie maakond (powiat zawierciański)  Zawiercie 17.  Żywieci maakond (powiat żywiecki)  Żywiec

Maavarad
Vojevoodkonnas leidub kivisütt, rauda (suures osas ammendatud), tsinki ja tinamaaki.

Tööstus
Vojevoodkonna keskosas paiknev Ülem-Sileesia tööstuspiirkond on Poola enim industrialiseeritud regioon.

Vojevoodkonnas tegeldakse kivisöe kaevandamisega, raua ning värviliste metallide sulatamisega (Huta Katowice, Huta Bankowa), toodetakse autosid (Fiat Auto Poland Bielsko-Białas ja Opel GM tehased Gliwices). Esindatud on keemia-, tekstiili- ja ehitusmaterjalide tööstus.

pisi|Sileesia vojevoodkond 1938. aastal

Sileesia vojevoodkond enne II maailmasõda

Vojevoodkonna keskus: Katowice
Suuremad linnad: Cieszyn, Rybnik, Królewska Huta, Świętochłowice, Pszczyna

Vojevoodkond moodustati esimese maailmasõja järel varem Saksamaa koosseisu kuulunud Preisimaa Sileesia aladest ning kahest Austria Sileesia maakonnast. Arvuka saksa elanikkonnaga vojevoodkonnal oli laialdane autonoomia, sh kohalik parlament (Sejm Śląski).

Vojevoodkonna autonoomia likvideerisid kommunistid 1945. aastal.

Vaata ka
Ülem-Sileesia
Sileesia ülestõus

Välislingid
Województwo śląskie

Kategooria:Poola vojevoodkonnad